வாழ்த்துவோம்

வாழ்த்துவோம் சத்தி சக்திதாசன் சத்தி சக்திதாசன் ! தன்னைத்தானே அறிந்த நேர்மை உள்ளங்கள் ! தனக்குத்தானே உண்மையான நெஞ்சங்கள் ! துணையாய் நடக்கும் நட்பின் சொந்தங்கள் ! தூங்காதிருக்கும் இரத்தச் சொந்தங்கள் ! வாழ்த்துவோம் ! துணிவுடன் ஏழ்மையை எதிர்க்கும் இதயங்கள் ! முட்களை வெட்டி பாதையமைக்கும் கரங்கள் ! தன்னைக் கொடுத்துத் தாயைக் காக்கும் தனயர்கள் ! துவளும் கால்களைத் தாங்கும் கொள்கைகள் ! வாழ்த்துவோம் ! வேண்டும் பொருட்களை வேண்டா ஞானங்கள் ! தாண்டும் இன்பங்களை பகிரும் மனிதர்கள் ! மீண்டும் மீண்டும் உதவும் உள்ளங்கள் ! சீண்டும் போதும் பொறுக்கும் அறிவுகள் ! வாழ்த்துவோம் ! நாளைய உலகை மறக்கும் தௌ¤வுகள் ! இன்றைய உலகில் சிரிக்கும் அதரங்கள் ! நாளைய உலகை திறக்கும் சாவிகள் ! எதிர்காலத்தின் மழலைச் செல்வங்கள் ! வாழ்த்துவோம்